paragraph_text: Dobri momci (eng. Goodfellas) je kriminalistički film Martina Scorsesea iz 1990. temeljen na knjizi  Nicholasa Pileggija, Wiseguy:Life in a Mafia Family.Scenarij za film su zajedno napisali Scorsese i Pileggi.Film prati uspon i pad  Henrya Hilla i njegovih prijatelja u mafijaškoj obitelji Lucchese u periodu od 1955 do 1980. U glavnim ulogama se pojavljuju Ray Liotta kao Henry Hill, Robert De Niro kao Jimmy Conway, Joe Pesci kao Tommy DeVito, Lorraine Bracco kao Karen Hill i Paul Sorvino kao Paulie Cicero.